
ZAPISNIK
21. SEDNICE ODBORA ZA ODBRANU I UNUTRAŠNjE POSLOVE, 
ODRŽANE 13. JANUARA 2026. GODINE

	
Sednica je počela u 10,30 časova.

Sednici je, u skladu sa članom 70. stav 1. alineja prva Poslovnika Narodne skupštine, predsedavao mr Milovan Drecun, predsednik Odbora.

Sednici su prisustvovali članovi Odbora: prof. dr Zoran Dragišić, prof. dr Marko Milenković, Tomislav Janković, Miroslav Aleksić i Bogdan Radovanović. 

Sednici su prisustvovali zamenici članova Odbora: Goran Spasojević, zamenik odsutnog člana Darka Jovanovića, Miloš Gnjidić, zamenik odsutnog člana Jasmine Obradović, Radovan Tvrdišić, zamenik odsutnog člana Biljane Pantić Pilja, Uglješa Marković, zamenik odsutnog člana dr Dušana Bajatovića, Života Starčević, zamenik odsutnog člana Marije Jevđić i Aleksandar Đukić, zamenik odsutnog člana Dragana M Markovića. 

Član Odbora prof. dr Mitar Kovač je opravdao odsustvo.

Sednici nisu prisustvovali članovi Odbora:  Aleksandar  Pavić, Đorđo Đorđić, Zdravko Ponoš i dr Miloš Jovanović.

Sednici je prisustvovao Veljko Odalović, v.d. sekretara Ministarstva unutrašnjih poslova.

Predsednik Odbora je obavestio prisutne da je sednicu, u skladu sa članom 72. stav 2. Poslovnika, sazvao u roku kraćem od predviđenog Poslovnikom kako bi se što pre razmotrila tačka predloženog dnevnog reda.

           Odbor je, na predlog predsednika, većinom glasova utvrdio sledeći



D n e v n i  r e d:

1. Razmatranje Predloga zakona o potvrđivanju Sporazuma između Vlade Republike Srbije i Vlade Mađarske o graničnoj kontroli u drumskom, železničkom i vodnom saobraćaju, koji je podnela Vlada (05 Broj: 011-2564/25, od 4. decembra 2025. godine).
                         
Predsednik Odbora je na početku dao reč Veljku Odaloviću, v.d. sekretaru Ministarstva unutrašnjih poslova, koji je u krakim crtama obrazložio predloženi zakon o potvrđivanju međudržavnog sporazuma sa Republikom Mađarskom. Istakao je odlične bilateralne odnose Srbije i Mađarske i napomenuo da bi ovaj sporazum trebalo da između ostalog doprinese relaksiranju administrativnih procedura kod prelaska međudržavne granice u svetlu najnovijih pravila koja su uvedena  prilkom ulaska na teritoriju Šengenske zone. 
Pošto se niko od prisutnih nije javio za reč, predsednik Odbora je zaključio diskusiju a potom se prešlo na glasanje. 
           Odbor je, na predlog predsednika, većinom glasova (10 „za“, nije glasalo dvoje), odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Mađarske o graničnoj kontroli u drumskom, železničkom i vodnom saobraćaju.
          
           Za izvestioca Odbora na sednici Narodne skupštine određen je narodni poslanik Milovan Drecun, predsednik Odbora.

***

Sednica je završena u 10,35 časova.

Sastavni deo ovog zapisnika čini obrađeni tonski snimak sednice Odbora.



      SEKRETAR ODBORA		                 		      PREDSEDNIK ODBORA
		      

 Vesna Matić Vukašinović			                    mr Milovan Drecun
